**ՀԻՄՆԱՎՈՐՈՒՄ**

**«ՋԻՎԱՆ ԶԱՐԳԱՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N-286 որոշմամբ հաստատված կարգի 29-36-րդ կետերի պահանջներին համապատասխան։

 Աբովյան համայնքի ղեկավարին է դիմել Ջիվան Զարգարյանը իրեն սեփականության իրավունքով պատկանող (հիմք` 2018 թվականի ապրիլի 20-ի N 20042018-07-0030 վկայական) Աբովյան քաղաքի Հատիսի փողոցի թիվ 1/67/2 հասցեում գտնվող 58.2 քառակուսի մետր մակերեսով հասարակական կառուցապատման հողամասը համայնքային սեփականություն հանդիսացող հողամասի հետ փոխանակելու համար։ Դիմումատուի փոխանակվող հողամասը ըստ Աբովյան քաղաքի գլխավոր հատակագծի համադրվում է կանաչ գոտու հետ և հնարավոր չէ կառուցապատել։ Առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

 Հաշվի առնելով վերը նշված հանգամանքը, տվյալ հողամասը որպես բակային ընդհանուր օգտագործման տարածք օգտագործելու համար առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2022 թվականի դեկտեմբերի 02-ի N 12122022-07-0044 վկայական) Աբովյան քաղաքի Հատիսի փողոցի թիվ 102/2 հասցեում գտնվող 124.2 քառակուսի մետր մակերեսով բնակելի կառուցապատման հողամասի հետ: Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 25.07.202թ. 238-01/Վ-022 և 15.12.2022թ. 321Է-01/Վ-22 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող համայնքային հողամասի շուկայական արժեքը, գնահատման ժամանակ, գնահատվում է 5 100 000 դրամ, իսկ քաղաքացու հողամասինը՝ 6 550 000 դրամ։ Ջիվան Զարգարյանը հայտնել է, որ փոխանակման ժամանակ և դրանից հետո, գնային տարբերությունների արդյունքում համայնքից որևէ ֆինանսական կամ այլ փոխհատուցման պահանջ չունի։

 «Ջիվան Զարգարյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**